rejauldu/bengali-wikipedia huggingface dataset:
বরুমায়িন নিরম শিবাপ্পু () হচ্ছে ১৯৮০ সালে মুক্তিপ্রাপ্ত একটি ভারতীয় তামিল চলচ্চিত্র যেটি পরিচালনা করেন খ্যাতনামা পরিচালক কৈলাস বলচন্দ, এ চলচ্চিত্রে কমল হাসন এবং শ্রীদেবী মুখ্য ভূমিকায় অভিনয় করেন। চলচ্চিত্রটি তেলুগু ভাষায় অনুবাদ করে 'আকালী রাজ্যম' নামে ১৯৮১ সালে মুক্তি দেওয়া হয় যদিও কিছু দৃশ্য তেলুগু ভাষায় নতুন করে ধারণ করতে হয়েছিলো পরিচালক বলচন্দকে। ১৯৮৩ সালে চলচ্চিত্রটির হিন্দি পুনঃনির্মাণ মুক্তি দেন বলচন্দ যার নাম ছিল 'যারা ছি যিন্দেগি'। চলচ্চিত্রটি ফিল্মফেয়ার সেরা চলচ্চিত্র পুরস্কার - তামিল পেয়েছিলো। চলচ্চিত্রটির সঙ্গীত পরিচালক ছিলেন মনয়ঙ্গত সুব্রমণিয়ন বিশ্বনাথন এবং দুটি গানের গীতি বিপ্লবী কবি সুব্রাহ্মণ ভারতীর কবিতা থেকে নেওয়া হয়েছিলো।  কাহিনীসংক্ষেপ এস. রঙ্গন (কমল হাসন) এবং তার একটি বন্ধু (আর. দিলীপ) দিল্লীর একটি মেসে ভাড়া থাকেন, একদিন তাদের মেসে তামিলনাড়ু প্রদেশের তাঞ্জর গ্রামের একটি লোক (এস ভে শেখর) এসে ওঠেন থাকার জন্য। রঙ্গন তার সাথে পরিচিত হয় এবং তারা একত্রে বসবাস করা  শুরু করে। রঙ্গনসহ বাকী দুই পুরুষই চাকরি না পেয়ে হতাশ থাকে। রঙ্গন আবার রগচটা ধরনের মানুষ, তার ভারতের সমাজ-ব্যবস্থা পছন্দ নয়, রঙ্গন তার বাবা সুন্দরম পিল্লাই (পূর্ণম বিশ্বনাথান) এর সাথে ঝগড়া করে দিল্লী এসেছে। রঙ্গনের সাথে একদিন দেবী (শ্রীদেবী) নামের একটি মেয়ের সাথে বাস-স্টেশনে দেখা হয় যে মঞ্চনাটক অভিনেত্রী। এই মেয়ের সঙ্গে রঙ্গনের শখ্যতা গড়ে ওঠে যেটি পরবর্তীতে দেবীর মঞ্চনাটক পরিচালক প্রতাপ (প্রতাপ পোথেন) এর হিংসার কারণ হয়ে দাঁড়ায়। সিনেমার শেষদিকে দেখা যায় যে রঙ্গন নাপিতের পেশা বেছে নিয়েছে  এবং দেবীর সাথে বাস করছে।  চরিত্র কমল হাসন - রঙ্গন শ্রীদেবী - দেবী পূর্ণম বিশ্বনাথন - সুন্দরম পিল্লাই এস. ভে. শেখর - তাম্বু আর. দিলীপ - দিলীপ প্রতাপ কে. পোথেন - প্রতাপ ওরু ভিরাল কৃষ্ণ রাও - দেবী'র বাবা তেঙ্গাই শ্রীনিবাস - রঙ্গনের সেলুন কাস্টমার (কৃতিত্ব দেওয়া হয়নি)  গানের তালিকা  পুরস্কারসমূহ শ্রেষ্ঠ পরিচালক বিভাগে ফিল্মফেয়ার পুরস্কার - তামিল - কৈলাস বলচন্দ শ্রেষ্ঠ চলচ্চিত্র বিভাগে ফিল্মফেয়ার পুরস্কার - তামিল - আর. ভেঙ্কটরমণ (প্রযোজক) শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার - কমল হাসন শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার - কৈলাস বলচন্দ  তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:১৯৮০-এর চলচ্চিত্র বিষয়শ্রেণী:১৯৮০-এর দশকের তামিল ভাষার চলচ্চিত্র বিষয়শ্রেণী:দিল্লির পটভূমিতে চলচ্চিত্র বিষয়শ্রেণী:ভারতে দারিদ্র্য সম্পর্কে চলচ্চিত্র বিষয়শ্রেণী:এম. এস. বিশ্বনাথন সুরারোপিত চলচ্চিত্র বিষয়শ্রেণী:অন্য ভাষায় পুনর্নির্মিত তামিল চলচ্চিত্র বিষয়শ্রেণী:দিল্লিতে ধারণকৃত চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় বহুভাষিক চলচ্চিত্র বিষয়শ্রেণী:ভারতীয় ব্যঙ্গাত্মক চলচ্চিত্র
শেস-রাব-ফুন-ত্শোগ্স () (১৫৬৬-১৬৩২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম র্গ্যা-রা-স্প্রুল-স্কু () উপাধিধারী বৌদ্ধ লামা ছিলেন।   সংক্ষিপ্ত জীবনী  শেস-রাব-ফুন-ত্শোগ্স ১৫৬৬ খ্রিষ্টাব্দে তিব্বতের খ্যুং-পো-স্তা-শদ-কা-না () নামক স্থানে জন্মগ্রহণ করেন। শেস-রাব-দ্বাং-পো () নামক ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের ({{bo|w=chab mdo chos 'khor byams pa gling) দশম প্রধান, ছোস-ক্যি-র্গ্যাল-পো () নামক চতুর্থ 'ফাগ্স-পা-ল্হা (), ব্রাগ-গ্র্যাব-গ্রাগ্স-পা-র্গ্যাল-ম্ত্শান () তার উল্লেখযোগ্য শিক্ষক ছিলেন। ১৬২২ খ্রিষ্টাব্দে তিনি গ্রু-গু-থাং-স্গ্রুব-স্দে () বৌদ্ধবিহার স্থাপন করেন।   তথ্যসূত্র      বিষয়শ্রেণী:১৫৬৬-এ জন্ম বিষয়শ্রেণী:১৬৩২-এ মৃত্যু বিষয়শ্রেণী:গ্যারা টুলকু
গ্যারেথ জন বেটি (; জন্ম: ১৩ অক্টোবর, ১৯৭৭) পশ্চিম ইয়র্কশায়ারের ব্রাডফোর্ড এলাকায় জন্মগ্রহণকারী ইংল্যান্ডের বিশিষ্ট আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি।  দলে তিনি মূলতঃ স্পিন বোলিং করে থাকেন। এছাড়াও ২০১৫ সাল থেকে সারে কাউন্টি ক্রিকেট ক্লাবের অধিনায়কের দায়িত্বে পালন করছেন ‘বরিস’ ডাকনামে পরিচিত গ্যারেথ বেটি। ইয়র্কশায়ার ও সমারসেটের সাবেক অফ স্পিনার জেরেমি বেটি’র কনিষ্ঠ ভ্রাতা তিনি।   প্রারম্ভিক জীবন  পশ্চিম ইয়র্কশায়ারের বিংলে এলাকায় অবস্থিত স্বেচ্ছাসেবী বিংলে গ্রামার স্কুলে অধ্যয়ন করেন তিনি। ইংল্যান্ডের অনূর্ধ্ব-১৯ দলের পক্ষে খেলার পর নিজ কাউন্টি ইয়র্কশায়ারের পক্ষে খেলতে শুরু করেন। ১৯৯৭ সালে কাউন্টি চ্যাম্পিয়নশীপে তার অভিষেক ঘটে। কিন্তু সুযোগের অভাবহেতু ১৯৯৮ সালে সারে দলে স্থানান্তরিত হন। ঐ দলে তিনি কেবলমাত্র একদিনের খেলাতেই অংশ নিতেন। ২০০২ সালে ওরচেস্টারশায়ারে যোগ দেন তিনি। এদলে অবস্থানকালেই প্রধান স্পিনারের মর্যাদা পান ও জাতীয় দলে খেলার সুযোগ লাভ করেন।   আন্তর্জাতিক ক্রিকেট  ২০০০-এর মধ্যভাগে ব্যাপকভাবে অ্যাশলে জাইলসের বিকল্প হিসেবে ইংল্যান্ড দলে খেলেন। ২০০৩ সালে উপমহাদেশে সফরকারী ইংল্যান্ড দলের পক্ষে চার টেস্টে অংশ নিয়েছিলেন। পীচের অনুকূল পরিবেশের উপযোগিতায় দলে দ্বিতীয় স্পিনার হিসেবে অন্তর্ভুক্তি ঘটে তার। ২০০৩-০৪ মৌসুমে ওয়েস্ট ইন্ডিজ সফরে যান। এন্টিগুয়ায় অনুষ্ঠিত সিরিজের চতুর্থ টেস্টে ব্রায়ান লারা’র চতুর্শতকের বিশ্বরেকর্ডের রানটি তার বল থেকেই আসে। পরের মৌসুমে দলের দ্বিতীয় স্পিনার হিসেবে দক্ষিণ আফ্রিকা সফরে যান তিনি।  দল নির্বাচকমণ্ডলী তার উপর পূর্ণ আস্থাজ্ঞাপন করে ২০০৫ সালে বাংলাদেশ সফরে দুই টেস্টের সিরিজের তাকে অন্তর্ভুক্ত করে। অ্যাশলে জাইলসের আঘাতপ্রাপ্তিতে ও বাংলাদেশ দলের ব্যাটিং ব্যর্থতায় পুরো সিরিজেই তাকে বোলিংই করতে হয়নি। মন্টি পানেসার ও গ্রেইম হিকের উত্থানে দলের কাছ থেকে দূরে থাকেন তিনি।  ২০০৮ সালের শীতকালে নিউজিল্যান্ড সফরে ইংল্যান্ড লায়ন্সের সদস্য মনোনীত হন। ২০ অক্টোবর, ২০১৬ তারিখে বাংলাদেশ সফরে দলের অন্যতম সদস্য মনোনীত হন। এরফলে তিনি দীর্ঘ ১৪২ টেস্ট পর মাঠে নামেন। চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ঐ টেস্টে ৪ উইকেট পান তিনি। প্রথম ইনিংসে ১/৫২ ও দ্বিতীয় ইনিংসে ৩/৬৫ নিয়ে দলের জয়ে স্বল্প ভূমিকা রাখেন।   তথ্যসূত্র    আরও দেখুন   বেন ডাকেট  হাসিব হামিদ  ইংল্যান্ড এবং ওয়েলস ক্রিকেট বোর্ড  ২০১৬-১৭ ইংল্যান্ড ক্রিকেট দলের বাংলাদেশ সফর  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার বিষয়শ্রেণী:২১শ শতাব্দীর ইংরেজ ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:ইয়র্কশায়ারের ক্রীড়াবিদ বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:সারের ক্রিকেটার বিষয়শ্রেণী:সারে ক্রিকেট অধিনায়ক বিষয়শ্রেণী:সারে ক্রিকেট বোর্ডের ক্রিকেটার বিষয়শ্রেণী:ব্রাডফোর্ডের ব্যক্তি বিষয়শ্রেণী:ব্রাডফোর্ড থেকে আগত ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
এমিনে মেব্রুরে গুনেঞ্জ (১৯০০-ডিসেম্বর ৬, ১৯৮১) ছিলেন একজন তুর্কি স্কুল শিক্ষক, রাজনীতিবিদ এবং তুরস্কের পার্লামেন্টের প্রথম ১৮ জন মহিলা সদস্যের একজন।   জীবনের প্রথমার্ধ  খাদিজা সাবিহা ১৯০০ সালে উসমানীয় সুলতান দ্বিতীয় আব্দুল হামিদ (১৮৭৬-১৯০৯ রাজত্ব) এবং তার স্ত্রী দিদার, তৎকালীন উসমানীয় সাম্রাজ্যের ব্যক্তিগত ব্যক্তিগত ব্যয়ের জন্য অফিসের কেরানি ইব্রাহিমের ঘরে জন্মগ্রহণ করেন। পরিবারের একটি অনানুষ্ঠানিক তথ্য অনুযায়ী', তিনি 1898 সালে জন্মগ্রহণ করেন। তিনি উস্কুদার ভোকেশনাল হাই স্কুল ফর গার্লস-এ প্রতিটি প্রাথমিক শিক্ষা শেষ করেন, এবং তারপর বেসিকতাসের "উসমানীয় ইউনিয়ন স্কুল" এ পড়াশোনা করেন, যা তুর্কি এবং ফরাসি ভাষায় শিক্ষিত ছিল। ১৯১৪ সালে তিনি আমেরিকান হাই স্কুল ফর গার্লস অর্নাবুতকয় থেকে ১৯১৯ সালে স্নাতক হন।   স্কুল শিক্ষক কর্মজীবন  এমিন মেব্রুর জেন্টলম্যানে গার্লস স্কুলে ফরাসি তে শিক্ষক হিসেবে কর্মজীবন শুরু করেন। এরপর তিনি গেদিকপাসার আমেরিকান স্কুলে ইংরেজি ও বিজ্ঞান পড়াতেন। ১৯২৫-২৬ সালের মধ্যে, তুরস্ক প্রজাতন্ত্র প্রতিষ্ঠার পরপরই, তিনি এসএস কারডেনিজ জাহাজে করে তুরস্কে তৈরি পণ্য প্রচারের জন্য একটি ভ্রমণ প্রদর্শনীর সাথে যান, যা স্ক্যান্ডিনেভিয়া পর্যন্ত প্রসারিত হয়েছিল।  ১৯২৭ সালে তিনি চিকিৎসক আহমেত রেমজিকে বিয়ে করেন, যিনি দক্ষিণ তুরস্কের আদানার বাসিন্দা ছিলেন। তিনি প্রত্যেক স্ত্রী-পত্নীকে অনুসরণ করে আদানার কাছে যান এবং সেখানে স্থায়ীভাবে বসবাস শুরু করেন। এই বিয়ে থেকে দুই সন্তানের জন্ম হয়।   রাজনীতিবিদদের পেশা  ১৯৩০ সালে তিনি আদানাপৌর কাউন্সিলে প্রথম মহিলা সদস্যদের একজন হিসেবে নির্বাচিত হন। পরে তিনি মারসিনের পৌর পরিষদের সদস্য হন।  ১৯৩৪ সালে প্রণীত ভোটাধিকার আইন অনুযায়ী, তুরস্কের নারীদের ভোট দিতে এবং সংসদে একটি আসনের জন্য প্রতিদ্বন্দ্বিতা করার অনুমতি দেওয়া হয়। ১৯৩৪ সালের পদবি আইন প্রণয়নের পর তিনি "গুনেঞ্জ" উপাধি গ্রহণ করেন। তিনি ১৯৩৫ সালের সাধারণ নির্বাচনের জন্য রিপাবলিকান পিপলস পার্টি (সিএইচপি) দ্বারা মনোনীত হন। তিনি আফিওঙ্কারাহিসারের ডেপুটি হিসাবে ৫ম সংসদে নির্বাচিত হন। তিনি সংসদের প্রথম ১৮ জন মহিলা সদস্যের একজন হয়ে উঠেছিলেন। গুনেঞ্জ ১৯৩৫ সালের ১৮-২৬ এপ্রিলের মধ্যে ইস্তাম্বুলে অনুষ্ঠিত দ্বাদশ আন্তর্জাতিক মহিলা কংগ্রেসে অংশ নেন। ২১ শে জুলাই অনুষ্ঠিত ১৯৪৬ সালের সাধারণ নির্বাচন পর্যন্ত তিনি নিম্নলিখিত ৬ষ্ঠ এবং ৭ম সংসদে তার আসন টিকিয়ে রেখেছিলেন।  ১৯৩৫ সালে তিনি তার নির্বাচনী জেলা সম্পর্কে একটি প্রতিবেদনে গ্রামবাসীদের আলোকিত করা এবং মদ্যপানের বিরুদ্ধে লড়াইয়ের গুরুত্বের উপর জোর দেন গুনেঞ্জ। তিনি আরও বলেন, নারীরা সামাজিকভাবে যথেষ্ট সক্রিয় ছিল না, উচ্চ বিদ্যালয়গুলিতে শিক্ষকের অভাব রয়েছে এবং এলাকার তাপীয় প্রস্রবণগুলি উন্নত করা এবং পর্যটনের জন্য উন্মুক্ত করা দরকার। তিনি তার মেয়াদকালে জনসাধারণের কাজের জন্য সংসদীয় কমিটিতে দায়িত্ব পালন করেছিলেন।   সামাজিক দায়িত্ব  ১৯৪৯ সালে গুনেঞ্জ এসোসিয়েশন ফর দ্য ব্লাইন্ড অ্যান্ড ইটস স্কুল ফর দ্য ব্লাইন্ড-এর চেয়ারপার্সন হন, যা স্বাস্থ্য মন্ত্রণালয়ের সাথে সম্পৃক্ত একটি প্রতিষ্ঠান ছিল। তিনি তুরস্কে ব্রেইল বর্ণমালা গ্রহণে গুরুত্বপূর্ণ ভূমিকা পালন করেছিলেন কারণ তিনি উচ্চ গ্রেডে দৃষ্টিপ্রতিবন্ধীও ছিলেন।  গুনেঞ্জ ১৯৮১ সালের ৬ ডিসেম্বর কার্ডিয়াক অপ্রতুলতার কারণে মারা যান।   তথ্যসূত্র   বিষয়শ্রেণী:১৯৮১-এ মৃত্যু বিষয়শ্রেণী:রাজনীতিতে তুর্কি নারী বিষয়শ্রেণী:ইস্তাম্বুলের ব্যক্তি বিষয়শ্রেণী:১৯০০-এ জন্ম বিষয়শ্রেণী:প্রজাতন্ত্রী জনতা দলের (তুরস্ক) রাজনীতিবিদ
থুপ্পারিভালান () ২০১৭ সালে মুক্তিপ্রাপ্ত একটি তামিল ভাষার একশন থ্রিলার ধর্মী চলচ্চিত্র। চলচ্চিত্র টি রচনা এবং পরিচালনা করেন মিসসকিন। এটি প্রযোজনা করেন চলচ্চিত্রের প্রধান ভূমিকায় অভিনয় করা বিশাল। এছাড়াও আরো অভিনয় করেন, প্রসন্ন, অনু এম্মানুয়েল, ভিনয় রায়, আন্দ্রে জেরিমিয়া এবং কে ভাগ্যরাজ। চলচ্চিত্র টি আর্থার কোনান ডয়েল এর বিখ্যাত চরিত্র শার্লক হোমস এর ছায়া অবলম্বনে বানানো হয়েছে। গল্পে দেখা যায় গোয়েন্দা কানিয়ান পোংগান্ড্রান একটি বাচ্চার পোষা কুকুর হত্যার তদন্ত করতে গিয়ে নিজেকে আসামিদের বড় ধরনের ষড়যন্ত্রের মধ্যে ফেলে।  চলচ্চিত্রের চিত্রায়ণের কাজ শুরু হয় মার্চ ২০১৬, এবং ১৪ সেপ্টেম্বর ২০১৭ সালে এটি মুক্তি পায়। বিশাল এর পরিচালনায় থুপ্পারিভালান ২ নামে এর দ্বিতীয় কিস্তি মুক্তির পরিকল্পনা করা হয়েছিল ২০২০ সালে। যেখানে বিশাল এবং প্রসন্ন তাদের নিজেদের চরিত্রে পুনরায় অভিনয় করবেন।   সারসংক্ষেপ  কানিয়ান বিশাখাপত্নাম এর একজন গোয়েন্দা। তাকে একজন বাচ্চা তার কুকুরের মৃত্যু রহস্য নিয়ে তদন্ত করতে বলে। যেখানে কানিয়ান মারাত্মক একটি অপরাধ এর ষড়যন্ত্র খুঁজে পায়।   শ্রেষ্ঠাংশে   বিশাল - কানিয়ান পোংগান্ড্রান, একজন গোয়েন্দা যাকে একটি বাচ্চা তার কুকুর নিমোর হত্যাকারীদের খোঁজার জন্য ডাকা হয়েছিল। প্রসন্ন - মনোহর, কানিয়ান এর সহযোগী। ভিনয় রায় - জন রিচার্ডসন হোলচা/ডেভিল, যিনি একটি ট্রাভেল এজেন্সি চালায় এবং কুকুর নিমোর হত্যার জন্য দায়ী। অনু এম্মানুয়েল - মল্লিকা, একজন পকেটমার যে পরবর্তীতে কানিয়ান এর বাসায় কাজ করে এবং ডেভিল এর হাতে হত্যা হয়। আন্দ্রে জেরেমিয়াহ - প্রীথা, একজন নারী যে একটি ট্রাভেল এজেন্সি চালায় এবং কানিয়ান কে হত্যা চেষ্টায় ব্যর্থ হয়। সিমরান - মিস. দিবাকর, দিবাকর এর স্ত্রী যে কানিয়ান এবং মনোহর কে তার স্বামীর হত্যার কথা বলেছিলো। কে ভাগ্যরাজ - মুথু ওরফে আংকেল, যিনি একটি ট্রাভেল এজেন্সি চালায় এবং ডেভিল এর হাতে হত্যা হয়। জন বিজয় - কমলেশ, যিনি একটি টাকায় ভর্তি সোফা ট্রাভেল এজেন্সি তে নিয়ে আসে এবং পরবর্তীতে প্রীথা'র হাতে হত্যা হয়। মাস্টার নিশেষ - নবীন, একজন স্কুলছাত্র যার কুকুর নিমো ডেভিল এর দ্বারা হয়। ভিনসেণ্ট আশোকান - দিবাকর, যে বজ্রপাতে মারা যায়।   মুক্তি  এটি ১৪ সেপ্টেম্বর ২০১৭ সালে প্রেক্ষাগৃহে মুক্তি পায়। চলচ্চিত্র টি দর্শক এবং সমালোচকদের কাছ থেকে ইতিবাচক সাড়া পায়। ১২ কোটি রুপি বাজেটে নির্মিত চলচ্চিত্রটি ২১ কোটি রুপি আয় করে। গোল্ডমাইন্স টেলিফিল্ম দ্বারা এটির হিন্দি ডাবিং ড্যাশিং ডিটেকটিভ নামে ইউটিউবে মুক্তি দেয়া হয়।   তথ্যসূত্র   বিষয়শ্রেণী:২০১৭-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১০-এর দশকের তামিল ভাষার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:ভারতীয় অপরাধ অ্যাকশন চলচ্চিত্র বিষয়শ্রেণী:হত্যা সম্পর্কে চলচ্চিত্র বিষয়শ্রেণী:ভারতীয় গুপ্তচর চলচ্চিত্র বিষয়শ্রেণী:শ্রীলঙ্কায় ধারণকৃত চলচ্চিত্র বিষয়শ্রেণী:২০১৭-এর অ্যাকশন থ্রিলার চলচ্চিত্র বিষয়শ্রেণী:ভারতীয় গোয়েন্দা চলচ্চিত্র
চান্দিনা রেদোয়ান আহমেদ কলেজ। বাংলাদেশের কুমিল্লা জেলার চান্দিনা উপজেলা সদরে অবস্থিত একটি উচ্চ শিক্ষা প্রতিষ্ঠান। এটি কুমিল্লা শিক্ষাবোর্ড কর্তৃক পরিচালিত একটি বেসরকারি শিক্ষা প্রতিষ্ঠান।  স্থাপিত  বাংলাদেশের জাতীয় সংসদের সাবেক সংসদ সদস্য জনাব রেদোয়ান আহমেদ   নিজ উদ্দোগ্যে তার সহধর্মিণী মিসেস মমতাজ আহমেদের আর্থিক সহযোগীতায় ১৯৮০ সালে চান্দিনা উপজেলা সদরে কলেজটি স্থাপন করেন।  ইতিহাস তৎসময়ে চান্দিনা উপজেলায় উচ্চ শিক্ষার তেমন কোন সু-ব্যবস্থা ছিল না। ১৯৭৯ সালের জাতীয় সংসদের সংসদ সদস্য নির্বাচিত হয়ে চান্দিনার নিরক্ষর মানুষের শিক্ষার কথা চিন্তা করে তাদের মাঝে শিক্ষার আলো ছড়ানোর জন্য ১৯৮০ সালে তিনি ও তার স্ত্রীর আর্থিক সহযোগীতায় ৫.৪২১একর জায়গা খরিদ করে প্রথম কলেজটি স্থাপন করেন। তখন কলেজ টিতে শুধুমাত্র একাদশ শ্রেণী পর্যন্ত লেখাপড়া হতো। রেদোয়ান আহমেদ যখন কলেজটি স্থাপন করেন তখন তিনি স্বপ্ন দেখছিলেন  কলেজটি একদিন বিশ্ববিদ্যালয়ে রুপ নেবে। যা বর্তমানে প্রায় পূর্ণাঙ্গ বিশ্ববিদ্যালয়ের পথে রয়েছে। কলেজটি ১৯৯২-৯৩ সেশনে ডিগ্রী কলেজে পরিনত হয়। ২০১০-১১ শিক্ষাবর্ষে ৩টি বিষয়ে অনার্স, ২০১৩-১৪ শিক্ষাবর্ষে ৩টি বিষয়ে স্নাতকোত্তর কোর্স চালু হয়।বর্তমানে কলেজটি তে ১২টি বিষয়ে অনার্স ৪টি বিষয়ে মাস্টার্স কোর্স চালু রয়েছ। বর্তমানে কলেজটি ৬.৪২ একর জায়গার ওপর অবস্থিত।  বিবরণ কলেজটি মনোরম পরিবেশে অবস্থিত। ছাত্র /ছাত্রীদের পাঠদানের জন্য দ্বীতল ও ত্রীতল ভবনের বড় বড় ৫টি একাডেমিক ভবণ রয়েছে।খেলাধুলার জন্য রয়েছে একটি বিশাল মাঠ। একটি শহীদ মিনার,একটি মসজিদ রয়েছে। ছাত্র /ছাত্রীদের তথ্যপ্রয়ুক্তিতে দক্ষ করে গড়ে তোলার জন্য রয়েছে একটি কম্পিউটার ল্যাব। ছাত্র /ছাত্রীদের জন্য রয়েছে দুটি হোস্টেল। একটি ছাত্রদের আরেকটি ছাত্রীদের।  শিক্ষক ও কর্মচারী ছাত্র /ছাত্রীদের পাঠদান করানোর জন্য রয়েছে ১০০জন দক্ষ শিক্ষক /শিক্ষিকা। ছাত্র /ছাত্রীদের সাথে শিক্ষকদের রয়েছে গভীর ভালোবাসার সম্পর্ক। যার জন্য লেখাপড়ার মানও ভাল। কর্মচারী রয়েছে ৩০ জন।  ছাত্র /ছাত্রী কলেজটিতে বর্তমানে ছাত্র /ছাত্রীর সংখ্যা ৪২১৬জন।  ফলাফল প্রতি বছরের পরীক্ষার ফলাফল সন্তোষজনক। প্রায় বছরই উক্ত কলেজের ছাত্র /ছাত্রীরা মেধাতালিকায় স্থান লাভ করে।  তথ্যসূত্র  বিষয়শ্রেণী:বিশ্ববিদ্যালয় ও মহাবিদ্যালয় বিষয়শ্রেণী:বাংলাদেশী কলেজ
মোহাম্মদ আবু বকর বাংলাদেশের সিরাজগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পাবনা-৬ আসনের সংসদ সদস্য ছিলেন।   প্রাথমিক জীবন  আবু বকর সিরাজগঞ্জ জেলায় জন্মগ্রহণ করেন।   রাজনৈতিক জীবন  আবু বকর ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পাবনা-৬ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সিরাজগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
আবু আল-আব্বাস আল-নাহাওয়ান্দি (ফার্সি: ابوالعباس نهاوندی মৃত্যু ১০১০), পুরো নাম আহমদ ইবনে মুহাম্মদ ইবনে ফাদল আল-নাহাওয়ান্দি, ছিলেন দশম শতাব্দীর একজন মুসলিম সুফি মরমী যিনি ইরানের নাহাভান্দ-এ বাস করতেন। তিনি সুফিবাদের অনুসারীদের মধ্যে একজন বিশ্বস্ত আধ্যাত্মিক সঙ্গী এবং ইসলামী রহস্যবাদের একজন অভিজ্ঞ প্রবীণ হিসেবে পরিচিত। নাহাওয়ান্দি ছিলেন শিরাজের বাবা কুহি এর সঙ্গী।   জীবন  আবু আল-আব্বাস আল-নাহাওয়ান্দি দশম শতাব্দীতে নাহাওয়ান্দ এ জন্মগ্রহণ করেন।  তার জন্ম সাল জানা যায়নি, তবে বলা হয়েছে দশম শতাব্দীর শেষার্ধে। তিনি বুইদ শাসক 'আদুদ আল-দাওলা এর সমসাময়িক ছিলেন। নাহাওয়ান্দি পরবর্তীতে তার আধ্যাত্মিক যাত্রা সম্পন্ন করার জন্য অস্থায়ীভাবে বাগদাদ চলে যান।  নাহাওয়ান্দি শেখ জাফর খালিদীরও শিষ্য হন, যিনি পরবর্তীতে বাগদাদের জুনায়েদের শিষ্য ছিলেন। নাহাওয়ান্দি বাবা কুহিরও একজন ভালো বন্ধু ছিলেন, এবং তারা একসাথে অনেক কথাবার্তা বলতেন। তিনি তার জীবনের বারো বছর তপস্যায় অতিবাহিত করেছিলেন। নাহাওয়ান্দির কীর্তি এবং অলৌকিক ঘটনাগুলি পরবর্তী সুফি মরমীগণ উল্লেখ করেছেন, যেমন আবদুল্লাহ আনসারী, নিশাপুরের আত্তার এবং আব্দুর রহমান জামি' তাদের জীবনীমূলক রচনায়।  আবু আল-আব্বাস আল-নাহাওয়ান্দি একাদশ শতাব্দীর গোড়ার দিকে মারা যান। তাঁর মৃত্যুর তারিখ সম্পূর্ণরূপে জানা যায়নি, তবে কিছু পণ্ডিত বলেছেন যে তিনি ১০১০ সালে মারা গেছেন। তাকে নাহাওয়ান্দ এর দর্ব শেখ পাড়ায় সমাহিত করা হয়েছিল।https://www.kojaro.com/attraction/44154-sheykh-abu-al-abas-nahavandi-tomb/   সমাধি  কাজর আমলে নাহাওয়ান্দির সমাধির উপর একটি সমাধি নির্মিত হয়েছিল। এটি একটি চতুর্ভুজাকার ভবন যার আয়তন ৩৯ বর্গমিটার এবং উচ্চতা ৩.৫ মিটার। একসময় ভবনটি তীর্থস্থান ছিল, তবে সাম্প্রতিক সময়ে এটি জরাজীর্ণ এবং অবহেলিত হয়ে পড়েছে। পরবর্তীতে ভবনটি ২০১৫ সাল পর্যন্ত বন্ধ ছিল, যখন সংস্কার কাজ সম্পন্ন হয়। সংস্কারের পর, সমাধিসৌধটি পুনরায় খুলে দেওয়া হয় এবং দর্শনার্থীদের প্রবেশের অনুমতি দেওয়া হয়। বর্তমানে এটি ইরানের একটি জাতীয় ঐতিহ্যবাহী স্মৃতিস্তম্ভ।   আরও দেখুন  সুফি সাধকদের তালিকা   তথ্যসূত্র   বিষয়শ্রেণী:সুফী অতীন্দ্রিয়বাদী বিষয়শ্রেণী:ধর্মীয় দার্শনিক ধারণা বিষয়শ্রেণী:ইসলামি পরিভাষা
সেলিনা কুইন্তানিল্লা পেরেজ একাধারে একজন স্পেনীয়-আমেরিকান পপ গায়িকা এবং গীতিকার, অভিনেত্রী, মুখপাত্র, ফ্যাশন ডিজাইনার (জন্ম : ১৬ এপ্রিল, ১৯৭১ খ্রিষ্টাব্দ; মৃত্যু: ৩১ মার্চ, ১৯৯৫ খ্রিষ্টাব্দ) ছিলেন। 'সেলিনা' নামেই তিনি বেশি পরিচিত ছিলেন। তাকে 'তেজানো সংগীতের রানি' বলা হত। তিনি বিশ শতকের শেষ ভাগের মেক্সিকো-মার্কিন সাংস্কৃতিক জগতের সাড়া জাগানো সংগীত শিল্পী ছিলেন। 'বিলবোর্ড' পত্রিকা তাকে গত শতকের শেষ দশকের শ্রেষ্ঠ লাতিন শিল্পী বলেছে। শুধু তাই-ই নয়, লাতিন সংগীত জগতের সর্বকালের সেরা শিল্পীর আসনে তাকে বসানো হয়।  কুইন্তানিল্লা পরিবারের সর্বকনিষ্ঠ শিশু হিসেবে সেলিনা ১৯৮০ খ্রিষ্টাব্দে মাত্র নয়-বছর বয়সে সংগীত জগতে যাত্রা শুরু করেন। তখন তিনি 'সেলিনা ওয়াই লস দিনোস' ব্যান্ডের সদস্য; যেখানে তার বোন সুজেট কুইন্তানিল্লা এবং ভাই এবি কুইন্তানিল্লা যুক্ত ছিলেন। তিনি পেশাদার সংগীতশিল্পী হিসেবে গান রেকর্ড করেন ১৯৮২ খ্রিষ্টাব্দে। তার জনপ্রিয়তা বাড়তে থাকে ১৯৮৭ খ্রিষ্টাব্দে বর্ষসেরা সংগীতশিল্পী হিসেবে 'তেজানো সংগীত পুরস্কার' প্রাপ্তির পর। আশ্চর্যজনকভাবে একাদিক্রমে নবমবার তিনি এই পুরস্কার পেয়ে ইতিহাস গড়েছেন। মিডিয়া আউটলেটগুলি তার পোশাকের ম্টাইল এর জন্য তাকে "তেজানো ম্যাডোনা" বলে ডাকে। ১৯৯৫ সালের ৩১ মার্চ সেলিনার নিজের ভক্ত ও ম্যানেজার ইয়োলান্ডা সালডিভার সেলিনাকে গুলি করে হত্যা করে৷   তথ্যসূত্র   বিষয়শ্রেণী:১৯৭১-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:মেক্সিকান বংশোদ্ভূত মার্কিন সঙ্গীতজ্ঞ বিষয়শ্রেণী:মার্কিন যুক্তরাষ্ট্রের স্পেনীয় ভাষার সঙ্গীতশিল্পী বিষয়শ্রেণী:মার্কিন সমসাময়িক আরঅ্যান্ডবি শিল্পী বিষয়শ্রেণী:মার্কিন পপ গায়িকা বিষয়শ্রেণী:মার্কিন সোল সঙ্গীতশিল্পী বিষয়শ্রেণী:নারীবাদী সঙ্গীতজ্ঞ বিষয়শ্রেণী:মার্কিন পপ সঙ্গীতশিল্পী বিষয়শ্রেণী:মার্কিন সোপ্রানো বিষয়শ্রেণী:ক্যাপিটল রেকর্ডসের শিল্পী বিষয়শ্রেণী:টেক্সাসের সঙ্গীতশিল্পী বিষয়শ্রেণী:মার্কিন জেহোভার সাক্ষী বিষয়শ্রেণী:মার্কিন নারী সক্রিয়কর্মী বিষয়শ্রেণী:মার্কিন জনহিতৈষী বিষয়শ্রেণী:মার্কিন শিশু সঙ্গীতশিল্পী বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:এইচআইভি/এইডস কর্মী বিষয়শ্রেণী:মার্কিন নৃত্য সঙ্গীতজ্ঞ বিষয়শ্রেণী:মার্কিন নারী নৃত্যশিল্পী বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:মার্কিন পোশাক পরিকল্পনাকারী বিষয়শ্রেণী:মার্কিন বেশভূষাশৈলী নকশাবিদ বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন নৃত্যশিল্পী বিষয়শ্রেণী:মার্কিন খুনের শিকার বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন নারী প্রধান নির্বাহী বিষয়শ্রেণী:গ্র্যামি পুরস্কার বিজয়ী বিষয়শ্রেণী:গ্র্যামি আজীবন সম্মাননা পুরস্কার প্রাপক বিষয়শ্রেণী:মুখপাত্র বিষয়শ্রেণী:মার্কিন কোম্পানি প্রতিষ্ঠাতা বিষয়শ্রেণী:খুনের শিকার নারী বিষয়শ্রেণী:২০শ শতাব্দীর মার্কিন গায়িকা বিষয়শ্রেণী:মার্কিন নারী বেশভূষাশৈলী নকশাবিদ
ডেভিড মার্শাল (জন্ম ৭ মে ১৯৪১) একজন ব্রিটিশ লেবার রাজনীতিবিদ। তিনি ১৯৭৯ থেকে ২০০৫ সাল পর্যন্ত গ্লাসগো শেটলস্টনের সংসদ সদস্য (এমপি) হিসেবে দায়িত্ব পালন করেন। এরপর ২০০৫ থেকে ২০০৮ সাল পর্যন্ত গ্লাসগো পূর্বের সংসদ সদস্য হিসেবে দায়িত্ব পালন করেন।  মার্শাল লারবার্ট হাই স্কুল, ডেনি হাই স্কুল, উডসাইড সিনিয়র সেকেন্ডারি স্কুল এবং ফলকির্ক হাই স্কুলে বিভিন্নভাবে শিক্ষিত ছিলেন।  মার্শাল ১৯৬০ সাল থেকে পরিবহন ও সাধারণ শ্রমিক ইউনিয়নের সদস্য এবং ১৯৬২ সাল থেকে লেবার পার্টির সদস্য। তিনি ১৯৬৯ সাল থেকে গ্লাসগোতে লেবার পার্টির সংগঠক হিসেবে কাজ করেছেন, এবং তারপর পূর্ণকালীন কাউন্সিলর হিসেবে যোগদান করেছেন। তিনি ১৯৭২ সাল থেকে গ্লাসগো সিটি কাউন্সিলের সদস্য এবং ১৯৭৪ সাল থেকে সংসদে নির্বাচিত হওয়ার আগ পর্যন্ত স্ট্র্যাথক্লাইড আঞ্চলিক কাউন্সিলের সদস্য ছিলেন।  মায়ার গ্যালপার্নের অবসর গ্রহণের পর ১৯৭৯ সালের সাধারণ নির্বাচনে তিনি গ্লাসগো শেটলস্টনের জন্য লেবার এমপি নির্বাচিত হন। তখন থেকে ২০০৫ সালের নির্বাচন পর্যন্ত তিনি ওই নির্বাচনী এলাকার প্রতিনিধিত্ব করেছিলেন, সেই সময়ে তিনি গ্লাসগো পূর্ব থেকে নির্বাচিত হয়েছিলেন। দীর্ঘ সংসদীয় কর্মজীবনে তিনি সামনের বেঞ্চে পৌঁছাননি, তবে অনেক নির্বাচিত কমিটিতে দায়িত্ব পালন করেছেন, যার মধ্যে রয়েছে পরিবহন (১৯৮৭-১৯৯২) এবং স্কটল্যান্ড (১৯৯২-১৯৯৭) উভয় কমিটির সভাপতিত্ব করা। তিনি পরবর্তীতে চেয়ারম্যান প্যানেলের সদস্য ছিলেন।  ২০০৮ সালের ২৭ জুন খবর প্রকাশিত হয় যে তিনি অসুস্থতার কারণে পদত্যাগ করবেন। এই প্রতিবেদনগুলিতে তার অসুস্থ স্বাস্থ্যের সাথে তার সংসদীয় ব্যয় তদন্তের ভবিষ্যদ্বাণীর ফলে সৃষ্ট চাপের সম্পর্কও যুক্ত করা হয়েছে। ৩০ জুন তাকে নর্থস্টেডের ম্যানরের স্টুয়ার্ড এবং বেলিফ নিযুক্ত করা হয়, তার পদত্যাগ নিশ্চিত করে।Manor of Northstead , HM Treasury Press Release 30 June 2008.  তিনি বিবাহিত এবং এক ছেলে ও এক মেয়ের জনক।   তথ্যসূত্র    বহিঃসংযোগ      Guardian Unlimited Politics - Ask Aristotle: David Marshall MP  TheyWorkForYou.com - David Marshall MP    UK Parliament "Allowances by MP" for David Marshall  বিষয়শ্রেণী:ব্রিটিশ ইউরোপীয় বিচ্ছিন্নতাবাদী বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:পরিবহন ও সাধারণ শ্রমিক ইউনিয়ন সমর্থিত সংসদ সদস্য বিষয়শ্রেণী:গ্লাসগোর নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:স্কটিশ শ্রমিক দলের সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৪১-এ জন্ম
নড়াইল সদর উপজেলা বাংলাদেশের নড়াইল জেলার একটি প্রশাসনিক এলাকা। এই থানাটি ১৮৬১ খ্রীস্টাব্দে প্রতিষ্ঠিত হয় এবং ১৯৮৪ সালে থানা থেকে উপজেলায় রূপান্তরিত করা হয়।   অবস্থান ও আয়তন  নড়াইল সদর উপজেলার অবস্থান ৮৯.৩১ দ্রাঘিমা এবং ২৩.১১ অক্ষাংশ। নড়াইল সদর উপজেলার সীমনা উত্তরে মাগুরা জেলার মহম্মদপুর উপজেলা ও শালিখা উপজেলা, দক্ষিণে কালিয়া উপজেলা ও যশোর জেলার অভয়নগর উপজেলা, পূর্বে নড়াইল জেলার লোহাগড়া উপজেলা, পশ্চিমে যশোর জেলার বাঘারপাড়া উপজেলা ও যশোর সদর উপজেলা।   প্রশাসনিক এলাকা  এই উপজেলায়  রয়েছে একটি পৌরসভা ও তেরটি ইউনিয়ন সেগুলো হচ্ছে -  নড়াইল পৌরসভা  মাইজপাড়া ইউনিয়ন  হবখালি ইউনিয়ন   চন্ডিবরপুর ইউনিয়ন  আউড়িয়া ইউনিয়ন  শাহাবাদ ইউনিয়ন  তুলারামপুর ইউনিয়ন  শেখহাটী ইউনিয়ন  কলোড়া ইউনিয়ন  সিঙ্গাশোলপুর ইউনিয়ন  ভদ্রবিলা ইউনিয়ন  বাঁশগ্রাম ইউনিয়ন  বিছালী ইউনিয়ন  মুলিয়া ইউনিয়ন   ইতিহাস    জনসংখ্যার উপাত্ত    শিক্ষা  সদর উপজেলায় শিক্ষার হার ৬৫.৫%। এই উপজেলায় ২ টি সরকারী কলেজ, ১ টি সরকারী টেকনিক্যাল স্কুল ও কলেজ, ২ টি সরকারী স্কুল এবং ৯৮ টি প্রাইমারী স্কুলসহ অনেক বেসরকারি শিক্ষা প্রতিষ্ঠান আছে।   অর্থনীতি    নদ-নদী  নড়াইল সদর উপজেলায় অনেকগুলো নদী রয়েছে। নদীগুলো হচ্ছে নবগঙ্গা নদী, চিত্রা নদী ও ভৈরব নদ।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯০, ।   উল্লেখযোগ্য ব্যক্তিত্ব   মাশরাফি বিন মুর্তজা - অধিনায়ক,বাংলাদেশ জাতীয় ক্রিকেট দল ও সংসদ সদস্য । এস এম সুলতান - বিশ্ববরণ্যে চিত্রশিল্পী । বিজয় সরকার - চারণ কবি । বীরশ্রেষ্ঠ ল্যান্স নায়েক নুর মোহাম্মদ শেখ কমল দাশগুপ্ত   দর্শনীয় স্থান  নড়াইল জমিদার বাড়ি  হাটবাড়িয়া জমিদার বাড়ি  চিত্রা রিসোর্ট   বাঁধা ঘাট  ভিক্টোরিয়া কলেজ স্বপ্নবিথী নিরিবিলি পিকনিক স্পট।   বিবিধ    আরও দেখুন   নড়াইল জেলা;  খুলনা বিভাগ;  বাংলাদেশের উপজেলাসমূহ।   তথ্যসূত্র   বহিঃসংযোগ    বিষয়শ্রেণী:নড়াইল সদর উপজেলা বিষয়শ্রেণী:নড়াইল জেলার উপজেলা বিষয়শ্রেণী:১৮৬১-এ ব্রিটিশ ভারতে প্রতিষ্ঠিত